Ir-Regolament tal-Kummissjoni (KE) Nru 1798/95
ta’ l-25 ta’ Lulju 1995
li jemenda l-Anness IV għar-Regolament tal-Kunsill (KEE) Nru 2377/90 li jistabilixxi il-proċedura tal-Komunità għall-istabbiliment ta’ limiti massimi ta’ residwu ta’ prodotti mediċinali veterinarji fl-oġġetti ta’ l-ikel li ġejjin mill-annimali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2377/90 tas-26 ta’ Ġunju 1990 li jestabilixxi l-proċedura tal-Komunità għall-istabbliment tal-limiti massimu ta’ residwu ta’ prodotti mediċinali veterinarji f’oġġetti ta’ l-ikel [1], kif l-aħħar emendat mir Regolament tal-Kummissjoni (KE) Nru 1442/95 [2] u b’mod partikolari l-Artikoli 6, 7 u 8 dwar dan,
Billi, b’mod konformi mar Regolament (KEE) Nru 2377/90, limiti massimu ta’ residwu jridu jiġu stabbiliti progressivament għal kull sustanza farmakoloġikament attiva li hi wżata fil-Komunità fi prodotti mediċinali veterinarji maħsuba għat teħid mill-annimali li jipproduċu l-ikel;
Billi limiti massimi ta’ residwu għandhom jiġu stabbiliti biss wara eżami ġewwa l-Kumitat għall-Prodotti Mediċinali Veterinarji ta’ l-informazzjoni kollha rilevanti dwar is-sigurtà ta’ residwi tas-sustanza kkonċernata għall-konsumatur fuq oġġetti ta’ l-ikel li ġejjin mill-annimali u l-impatt ta’ residwi fuq l-ipproċessar industrijali ta’ oġġetti ta’l-ikel.
Billi, fit-twaqqif tal-limiti ta’ residwu massimu għal residwi ta’ prodotti mediċinali veterinarji f’oġġetti ta’ l-ikel li ġejjin mill-annimali, huwa meħtieġ li tkun speċifikata l-ispeċi ta’ l-annimali fejn residwi jistgħu ikunu preżenti, il-livelli li jistgħu ikunu preżenti f’kull wieħed mit-tessuti tal-laħam rilevanti miksuba mill-annimal ittrattat (tessut bersal) u n-natura tar-residwu li hi rilevanti għall-monitoraġġ ta’ residwi (residwu markatur);
Billi, għall-kontroll ta’ residwi, kif ipprovdut f’kull leġiżlazzjoni xierqa tal-Komunità, limiti massimu ta’ residwu għandhom ġeneralment jiġu stabbiliti għal tessuti bersalji ta’ fwied jew kliewi; Billi, madanakollu, il-fwied u l-kliewi huma ta’ spiss imneħħija mill-karkassi li jispustaw fil-kummerċ internnazzjonali, u limiti massimu ta’ residwu massimu għandhom għalhekk dejjem ikunu mwaqqfa għat-tessuti ta’ muskolu u grass
Billi, fil-każ ta’ prodotti mediċinali veterinarji maħsuba għall-użu f’għasafar li jbidu, annimali li jagħmlu l-ħalib jew żunżan li jagħmlu l-għasel, limiti massimu ta’ residwu jridu jiġu stabbiliti għall-bajd, ħalib jew għasel;
Billi jidher li limiti massimu ta’ residwu ma jistgħux jiġu stabbiliti għal dimetridazole għax residwi, f’kull limitu, fl-oġġetti ta’ l-ikel li ġejjin mill-annimali jikkostitwixxu perikolu lis-saħħa tal-konsumatur; Billi dimetridazole għandu għalhekk jiġi mdaħħal fl-Anness IV għar-Regolament (KEE) Nru 237790;
Billi kull perjodu ta’ 60 jum għandu jiġi permessi qabel id-dħul fis-seħħ ta’ dan ir-Regolament sabiex jippermetti lill-Istati Membri biex jagħmlu kull aġġustament li jista’ jkun meħtieġa għall-awtroiżżazzjonijiet li ġew mogħtija b’mod konformi mad-Direttiva tal-Kunsill 81/851/KEE [3], kif l-aħħar emendata minn Direttiva 93/40/KEE [4] biex jittieħed akkont tad-dispożizzjonijiet ta’ dan ir-Regolament biex il-prodotti mediċinali veterinarji kkonċernati jitqegħdu fis-suq.
Billi, b’mod konformi mal-proċeduri stabbiliti fl-Artikolu 8 ta’ Regolament (KEE) Nru 2377/90, l-abbozz fuq il-mużuri li għandhom jiġu adottati ġiet sottomessa lill-Kumitat għall-Adattament għall-Progress Tekniku tad-Direttivi fuq ir-Tneħħijja ta’ Barrieri Tekniċi għall-Kummerċ fil-qasam tal-prodotti Mediċinali Veterinarji; Billi l-Kumitat ma kienx kapaċi jwassal fehma, Billi l-Kummissjoni għalhekk ipproponiet il-miżuri li għandhom ikunu adottati mill-Kunsill;
Billi l-Kunsill ma’ aġixxiex jew ma ivvutax kontra l-miżuri proposti b’kull maġġoranza sempliċi fil-perjodu ta’ tlett xhur permess; Billi huwa għalhekk dmir fuq il-Kummissjoni li taddotta l-miżuri,
ADDOTTAT DAN IR-REGOLAMENT:
L-Artikolu 1
l-Annessi IV għal Regolament (KEE) Nru 2377/90 huwa b’dan emendat kif imfassal fl-Anness hawnhekk.
L-Artikolu 2
Dan ir-Regolament għandu jidħol fis-seħħ fis-sittin jum ta’ wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament jorbot fl-intier tiegħu u huwa direttament applikabbli f’kull Stat Membru.
Magħmul fi Brussel, fil-25 ta’ Lulju 1995.